Bygget har utmerket seg arkitektonisk og ble nominert i konkurransen Årets kulturbygg i verden 2017 (European Union Prize for Contemporary Architecture - Mies van der Rohe Award 2017) . Gjennom tradisjonsrikt materialbruk og form ivaretas lokal historie, tradisjon og landskap. Alpelandskapet i Romsdal kan en finne igjen i takutformingen. Underetasjen er utført i betong, som gjør magasinet brannsikkert. Bygget ellers er i massivt treverk. Utvendig på både vegger og tak er det brukt royalimpregnert furu og den skal verken beises eller males. Vinduene er plassert etter aktiviteten innendørs, litt uryddig, noe som ikke var uvanlig i tidligere tider .